8 महीने में बनकर तैयार हो जाएगा स्वीमिंग पूल
इनडोर स्टेडियम के पास जनभागीदारी से बने अधूरे स्वीमिंग पूल का निर्माण कराने के लिए निगम ने डीपीआर बना ली है। इसे नगरीय प्रशासन विकास विभाग के माध्यम से प्रदेश सरकार को भी भेज दिया गया है। अब सबकुछ ठीक रहा तो आठ महीने में स्वीमिंग पूल बनकर तैयार हो जाएगा।
इसका काम पूरा होने से शहर में तैराकी का प्रशिक्षण लोग ले सकेंगे। अन्य खेलों के साथ ही शहर में अच्छे तैराक तैयार हो सकेंगे। लगभग 3 साल पहले इसका काम जनसहयोग से शुरू हुआ था। शेष काम कराने के लिए राशि उपलब्ध नहीं होने पर इसके विकास का जिम्मा लेकर निगम से सरकार से अनुदान की मांग की है।
प्रस्ताव भेज दिया है -आयुक्त
निगम आयुक्त जेजे जोशी ने बताया शासन के निर्देशानुसार प्रस्ताव बनाकर भेज दिया है। राशि स्वीकृत होने के बाद टेंडर किए जाएंगे। काम पूरा करने के लिए 6 माह की समय सीमा रखी जाएगी।
टेंडर होगा
संभवत: एक माह में प्रदेश सरकार से स्वीमिंग पूल के लिए अनुदान की स्वीकृति मिल जाएगी।
राशि मिलने के बाद जनवरी तक काम कराने के लिए टेंडर होंगे।
डीपीआर में काम कराने के लिए छह माह की समय सीमा तय की गई है।
आगे क्या
यह हुआ अब तक
स्वीमिंग पूल का काम जनभागीदारी के तहत कलेक्टर के माध्यम से शुरू किया गया था। तीन साल पहले इसका काम शुरू हुआ था। करीब 122.54 लाख रुपए का काम होने के बाद राशि का इंतजाम नहीं होने से काम अटक गया। विधायक देवेंद्र वर्मा ने इसके विकास के लिए कलेक्टर से संपर्क कर अगस्त में अधूरा स्वीमिंग पुल निगम को हस्तांतरित किया। शेष काम कराने के लिए 219.51 लाख का प्रस्ताव शासन को भेजा गया था। शासन ने नए सिरे से काम कराने के लिए डीपीआर बुलवाई थी।
यह काम हो चुका अब तक
लोक निर्माण विभाग के माध्यम से 122.54 लाख रुपए की लागत से स्वीमिंग पूल में काम हो चुके हैं। इसमें मेन पूल, बेबी पूल, रिसाइकल यूनिट का काम शामिल हैं।
करना है यह काम
टाइलिंग वर्क, पूल वाटर ट्रीटमेंट, चेजिंग रूम, एडमिनिस्ट्रेटिव ब्लॉक निर्माण, बाउंड्री वाल निर्माण, इलेक्ट्रिक लाइन व विद्युत ट्रांसफार्मर, एवं स्वीमिंग पूल के आस-पास विकास कार्य करना है। यह काम 219.51 लाख रुपए की लागत से होगा।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva